Source: http://www.teresport.ro/csm-alexandria-s-a-calificat-la-turneul-final-al-diviziei-a/
Timestamp: 2019-05-19 10:43:31+00:00

Document:
Teleorman Sport >> CSM ALEXANDRIA S-A CALIFICAT LA TURNEUL FINAL AL DIVIZIEI A »
CSM ALEXANDRIA S-A CALIFICAT LA TURNEUL FINAL AL DIVIZIEI A
Data 07 mai. 2019, categoria Handbal
Echipa de handbal masculin CSM Alexandria, care a câştigat lejer seria B a Diviziei A, ediţia 2018-2019, a obţinut în turneul de la Braşov (3-5 mai) două victorii şi o înfrângere. Astfel, elevii antrenorului Liviu Candidatu s-au calificat pentru turneul final de la Ploieşti (16-19 mai). În primul meci din municipiul de sub Tâmpa, teleormănenii au trecut de CSU Craiova cu 42-33, golurile fiind înscrise de Dumitrana 10, I.Stan 7, Hoinaru 5, Dinescu 4, Dobrincu 3, A.Stan 3, L.Niţu 2, Ene 2, Chiş 2, Manole 2, Săulescu şi Grosu câte unul. În afara portarilor Virgil şi Coveianu, au mai jucat Bragadireanu şi R.Niţu.
Şi în a doua confruntare, cu CSU Galaţi, alexăndrenii s-au impus clar, cu 30-21, prin golurile reuşite de Hoinaru 10, Dinescu 5, Dumitrana 3, Dobrincu 3, I.Stan 2, L.Niţu 2, Săulescu 2, R.Niţu, Ene şi A.Stan. De asemenea, au evoluat Virgil, Coveianu, Bragadireanu, Manole şi Chiş. Ultima zi a turneului a adus şi singurul eşec, 32-35 cu CSM Sighişoara, martori oculari apreciind că rezultatul putea fi chiar pozitiv cu portari mai siguri. La formaţia din Alexandria au jucat I.Stan 6, Dinescu 5, Dumitrana 5, L.Niţu 5, Hoinaru 4, Dobrincu 4, Ene 1, Chiş 1, Săulescu 1, Bragadireanu, R.Niţu, Grosu, A.Stan şi Manole.
Aşadar, la turneul final se vor afla CSM Vaslui şi CSM Reşiţa (din grupa I), alături de CSM Sighişoara şi CSM Alexandria (din grupa II). Dintre cele patru echipe, două promovează direct în Liga Naţională, celelalte urmând să susţină dispute cu echipele aflate pe locurile 11 şi 12 în LN.

References: CSM 

CSM 
 CSM 
 CSM 
 CSM 
 CSM 
 CSM 
 CSM